**Foreldremøte ÅBH 20.01.21**

Planen for våren ble presentert. Tilbakemeldingene fra foreldrene på tema «Hakkebakkeskogen», og på aktivitetene og samlingene er utelukkende positive.

Vi planlegger en ny tur til Leos lekeland 28. april da dette har vært veldig populært blant både barn og foreldre.

Det ble ytret ønske om å kjøpe inn brettbare madrasser til hyttebygging, et par fotballmål og fotballer til å bruke utendørs, så dette skal vi gjøre. Sykler er også ønskelig. Dette er noe mer kostbart og må derfor vurderes nøyere og godkjennes av styret dersom det blir aktuelt.

Nytt for året er at vi har startet med påmelding via facebook. Påmeldingen åpner mandag morgen, og første mann til mølla prinsippet gjelder. Vi er fortsatt på gult nivå i forhold til smittevern, og maksantall er 25 personer inkl både barn, voksne og ansatte. Dette er grunnen til at vi valgte å starte med påmelding og det har fungert greit. De som melder seg på får fortløpende beskjed om de kan komme eller om vi er fullbooka.

Det ble også tatt opp at det er viktig at foreldrene er der barna er. Det skal alltid være en voksen tilstede eller i nærheten, og barna skal ha hyppige tilsyn.

Foreldrene ble informert om tverrfaglig barnehageteam, hvilke ressurser de har og hva de kan tilby av tjenester.